id en en en en id en en fr ms ca id en en en id en en fr ms ca ms id en id ms ms ms ms id id id id id id ms id ms ms ms id id ms ms id ar id id id ar ms ms id id id ms ms ms id ms ms id ms ms ms ms ms id id ms id id en en de en en nl en en en id ms en id en id en ms fr en id id en fr en id id id de en id id en en en fa en en en en en en es en en ms en fr en en en en en id en en
Samad Tedung: Melembutkan Hati Sekeras Batu – Saifulislam.Com
Thursday , September 1 2022
Tidak kiralah bagaimana sekali pun saya cuba mengungkapkannya di dalam penulisan, kata-kata tidak akan dapat menyamai berat melaksanakan apa yang dikata.
Bahawa sesungguhnya tiada kekerasan yang boleh dilembutkan dengan kekerasan.
Kecuali keras sekeping hati yang boleh menjadi lebih keras daripada batu. Hati yang lebih degil daripada batu ketika batu yang keras pun boleh terpancar daripadanya air, boleh terbelah retak berkecai jatuh dari lereng gunung kerana takutkan Tuhan. Sesuatu yang sekeping hati boleh tidak mampu menjadi begitu.
Tetapi hati siapa yang lebih keras daripada batu itu?
Kita tahu ciri-cirinya melalui pemberitahuan Tuhan di dalam al-Quran. Tetapi kita tiada pengetahuan untuk mengenakannya ke atas sesiapa, walau sedegil mana.
Kerana hati manusia itu terlalu mudah untuk Allah bolak balikkan antara terima dan tolak, antara baik dan jahat, antara puji dan keji.
Biar pun hati itu sekeras hati Umar bin al-Khattab.
Biar pun hati itu sekeras hati Samad Tedung.
Entah bagaimana, hati saya tergerak untuk menonton cerekarama TV3 ini. Berulang kali Youtube dengan algoritmanya mengusulkan filem itu, berulang kali juga saya tidak mengendahkannya. Tanpa sebab. Mungkin kerana terlalu banyak benda yang ada di Youtube itu. Dengan kerajinan dan kemurahan hati TV3 memuat naik rancangan-rancangannya masa kini ke Youtube. Sesuatu yang sangat saya hargai, sebagai perantau ribuan batu terpisah dari tanahair.
Sehinggalah hari ini, saya tergerak menontonnya, juga tanpa sebab.
Isi cerita ini sukar untuk diagak berdasarkan tajuknya. Cerita kelakarkah ia, atau cerita apa?
Sambil menyediakan hidangan makan malam keluarga, saya memasak sambil menonton filem ini di dapur. Telinga saya bingit mendengar herdikan Samad yang dari muda sampai ke tua kerjanya ialah marah, marah, marah dan marah.
Marah hingga anaknya Aidil hilang sabar.
Dan akhirnya melarikan diri.
Kerasnya hati Samad itu, saya tahu ia wujud di dalam masyarakat kita. Bukan perkara asing. Sebab itu ramai yang boleh mengaitkan dirinya dengan cerita ini. Mereka yang belakangnya berbirat ditalipinggangkan oleh ayah. Mereka yang tidak pernah sekali pun menikmati kemanisan ungkapan “ayah sayangkan kamu!” Mereka yang menderita sepanjang hayat menanggung ego, keras hati, bengis dan degilnya seorang lelaki tua bernama ayah, yang mungkin berpanjangan hingga ke hujung usia.
Seorang lelaki yang sentiasa marah, kedekut, bengis, menyusahkan keadaan, sifat-sifat yang segalanya berlawanan dengan al-rifq, iaitu sifat yang jika hilang akan menghilangkan kebaikan daripada kehidupan.
Rasulullah sallallahu ‘alaihi wa sallam pernah bersabda:
إِنَّ اللَّهَ رَفِيقٌ يُحِبُّ الرِّفْقَ فِي الأَمْرِ كُلِّهِ
“Sesungguhnya Allah adalah Maha Lembut yang mencintai kelembutan dalam seluruh perkara.” (Hadith riwayat al Bukhari dan Muslim)
Ar-Rifq itu adalah sifat lemah lembut di dalam berkata dan bertindak serta memilih untuk melakukan cara yang paling mudah. Sifat yang menjadikan seseorang itu mudah untuk orang lain berurusan dengannya.
Baginda Rasulullah sallallahu ‘alaihi wa sallam memberi amaran kepada manusia yang tiadanya sifat al-Rifq:
مَنْ يُحْرَمْ الرِّفْقَ يُحْرَمْ الْخَيْرَ
“Orang yang dijauhkan daripada sifat lemah lembut, maka dia itu dijauhkan daripada kebaikan.” (Hadith riwayat Muslim)
Samad Tedung tidak dapat diinsafkan oleh larinya Aidil, si anak daripada rumah.
Samad Tedung tidak dapat dilembutkan oleh pemulauan orang kampung ke atas dirinya sekeluarga.
Tiada apa pun yang dapat melembutkan hati Samad Tedung.
Malah kematian tragis isterinya pun masih tidak dapat mengubah apa-apa.
Tiada kemarahan, kebencian, penghinaan, tekanan, kesedihan, yang dapat melembutkan sekeping hati batu milik Samad Tedung, sehinggalah janji Allah tertunai.
Janji Allah bahawa kejahatan dan kebaikan itu tidak sama. Bahawa kejahatan hanya dapat ditumpaskan dengan sesuatu yang lebih baik, walaupun di tangan seorang budak kecil bernama Amir.
Seorang budak yang tidak kenal erti takut, atau dendam, atau benci, dan menyayangi seikhlas hati Pak Samad Tedung, yang dimomokkan budak kampung sebagai manusia jahat yang makan budak-budak!
Dan tidaklah sama perbuatan yang baik dan perbuatan yang jahat. Tolaklah (kejahatan yang ditujukan kepadamu) dengan cara yang lebih baik; apabila engkau berlaku demikian maka orang yang menaruh rasa permusuhan terhadapmu, dengan serta merta akan menjadi seolah-olah seorang sahabat karib.[Fussilat 41:34]
Tahniah saya ucapkan kepada Tanah Beris Film Production, Tuan Pengarah Shuhaimi Lua Abdullah, penulis skrip Adza Emie, dan sebaris pelakon handalan seperti Faizal Hussein, Watie Sadali, Amar Asyraf, Sweet Qismina, Marisa Yasmin, dan anakanda Syed Mohd Irfan.
Sebuah filem penuh pengajaran, yang wajar ditonton oleh seluruh lapisan masyarakat.
Agar tidak isteri yang berputus asa dengan kedegilan suami.
Agar tiada suami yang berputus asa dengan kedegilan isteri.
Agar tiada ibu bapa yang berputus asa dengan kedegilan anak-anak.
Agar tiada anak-anak yang berputus asa dengan kedegilan ibu bapa, ibu, atau bapa.
Agar tiada guru yang berputus asa dengan kedegilan anak murid.
Agar tiada anak murid yang berputus asa dengan kedegilan guru.
Agar yang tersebar adalah doa, harapan dan kemaafan.
Agar yang tumpas adalah keji caci, putus asa dan dendam.
Dan semua coretan saya mengenai filem ini hakikatnya tidak mudah untuk terjadi di alam nyata. Ia menghancurkan keluarga, masyarakat, dan memunasabahkan semua rasa marah, benci dan dendam kemarahan terhadap hati batu itu, kecuali segelintir yang mendapat rahmat Tuhan:
Dan sifat yang terpuji ini tidak dapat diterima dan diamalkan melainkan oleh orang-orang yang bersikap sabar, dan tidak juga dapat diterima dan diamalkan melainkan oleh orang yang mempunyai bahagian yang besar dari kebahagiaan dunia dan akhirat. [Fussilat 41:35]
Naas, Republic of Ireland.
Previous Faedah Dua Telinga Dan Hanya Satu Mulut
Next Tiada Jalan Pintas
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
22/11/2020 at 4:38 AM
Saya baru berkesempatan menonton cerita ini semalam (separuh) dan sambung pagi ni.
Benar ustaz, ia adalah refleksi kehidupan keluarga saya juga.
Syukur, Allah izin saya kembali berbakti sehingga akhirnya arwah Abah pergi bulan Jun tahun ini.
Allahummaghfirlahum warhamhum wa’aafihim wa’fu’anhum.
Pingback: Hati Keras, Lembutkanlah Dengan 5 Cara Ini
Pingback: Hati Ker@s, Lembutkanlah Dengan 5 Cara Ini
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved